GiliGold/VAD_KnessetCorpus huggingface dataset:
שולי מועלם-רפאלי:
אי אפשר כך – או שתוקפים ייעוץ משפטי או שלא תוקפים ייעוץ משפטי.
שולי מועלם-רפאלי:
אי אפשר לנגן את שתי המנגינות האלה במקביל.
יואל חסון:
אדוני היושב-ראש, אני רוצה להציע הצעה.
יואל חסון:
אני יודע שיש כאן בעיה מסוימת, אני מזהה לפי תנועות הגפיים, אז אני חושב שאנחנו יכולים להגיע להסכמה לוועדה הזאת ולהגיע גם להסכמה על ההתקדמות של החוק יחד עם המציעים ולעשות את זה בתיאום.
יואל חסון:
לכן, אני מציע שנישאר בוועדה הזאת, של הרפורמות, יש פה הסכמה מקיר לקיר על הדבר הזה – לא ראיתי את זה הרבה זמן בוועדת הכנסת – ונגיע לסיכומים עם דודי לגבי הקידום יד ביד.
יואל חסון:
אני מוכן.
יואל חסון:
הנה, המציע מוכן גם.
דב חנין:
אני מסכים גם.
יואל חסון:
על צורת הקידום בחוק.
דב חנין:
שנקדם את הדיון ביחד.
רחל עזריה:
שהכול ייעשה בשיתוף פעולה.
דוד אמסלם:
כרגע יושב-ראש הוועדה נמצא בדילמה לאיזו ועדה להעביר את זה, זה הדיון כאן כרגע.
יואל חסון:
על זה אני מדבר.
דוד אמסלם:
אני כרגע חושב שעדיין הוא נמצא בדילמה ולכן הוא יכריע על זה בהמשך.
מכלוף מיקי זוהר:
אני לא יכול להכריע בזה, יש עמדת ייעוץ משפטי, יש עמדת חברי כנסת.
מכלוף מיקי זוהר:
בכנות רבה, אותי בעיקר מעניינת עמדת חבר הכנסת אמיר אוחנה, הוא חבר שלי לסיעה.
אמיר אוחנה:
אגב, אין דילמה כל כך, יושב-ראש ועדת חוקה לא מבקש את זה.
מכלוף מיקי זוהר:
אני שומע אותך, אמיר.
מכלוף מיקי זוהר:
אמיר, העמדה שלך מאוד-מאוד קריטית, אני מתייחס אליה ברצינות ולכן אני כן אשקול את עניין ועדת הרפורמות.
מכלוף מיקי זוהר:
אני לא רוצה להכריע עכשיו כי יש עמדת הייעוץ המפטי מנוגדת להצעה שלך.
מכלוף מיקי זוהר:
אני חייב לומר שאני אבחן את זה.
מכלוף מיקי זוהר:
אנחנו נשב ונחשוב ביחד איך אפשר יהיה לעשות את זה.
מכלוף מיקי זוהר:
כרגע אנחנו לא נצביע על זה.
מכלוף מיקי זוהר:
אני מקווה שאתם מקבלים את זה בהבנה.
ניסן סלומינסקי:
מיקי, אני רוצה רק להעיר הערה שלא קשורה לזה.
ניסן סלומינסקי:
אני רוצה רק לבקש שבמידה ומקימים ועדה משותפת, אז כדי לקבל את השמות צריכים לדבר עם יושב-ראש הוועדה המשותפת, כי הוקמה כאן ועדה משותפת בלי שאני אדע בכלל, בלי ששאלו אותי מה השמות.
מכלוף מיקי זוהר:
אתה לא קובע לי את השמות.
ניסן סלומינסקי:
ודאי שכן.
מכלוף מיקי זוהר:
יושב-ראש הוועדה לא קובע לי את השמות מטעם הוועדה שלו.
ניסן סלומינסקי:
צריך לתאם עם יושב-הראש.
מכלוף מיקי זוהר:
בתיאום, כן, אבל לא לקבוע לי.
ניסן סלומינסקי:
אבל לא דיברו אתי, לא דיברו אתי בכלל.
מכלוף מיקי זוהר:
לא היית פה, מה אני אעשה?
מכלוף מיקי זוהר:
אתה צריך לבוא לדיונים.
מכלוף מיקי זוהר:
חברת הכנסת עאידה תומא סלימאן, ביקשו ממני להעביר לך חוק, תנמקי למה.
עאידה תומא סלימאן:
הצעת החוק מדברת על תיקון חוק שיאפשר לנשים או גברים שנפגעו מתקיפה מינית לחשוף את עצמם מרצונם, בלי לגשת לבית משפט, בלי לבקש אישור בית משפט.
עאידה תומא סלימאן:
אני חושבת שכולם יודעים שבנושאי פגיעות ותקיפות מיניות דנים בעיקר בוועדה אצלי.
עאידה תומא סלימאן:
אנחנו כבר קיימנו כמה דיונים בנושא הזה.
עאידה תומא סלימאן:
היה סיכום עם השרה כאשר הגישו את הצעות החוק הפרטיות שזה יעבור לוועדה אצלי.
עאידה תומא סלימאן:
כבר יש שתי הצעות חוק פרטיות אצלי בוועדה, עכשיו בא התזכיר הממשלתי, אני חושבת שכדאי לאגד את הכול.
עאידה תומא סלימאן:
הראוי ביותר שזה יעבור אלי.
עאידה תומא סלימאן:
גם חבר הכנסת יושב-ראש ועדת החוקה, חוק ומשפט מסכים לזה.
עאידה תומא סלימאן:
הטבעי ביותר זה יעבור אלי.
דב חנין:
אחרת יהיה גם בלגן.
מכלוף מיקי זוהר:
בואו נעבור להצבעה.
מכלוף מיקי זוהר:
עכשיו נשאר הסעיף האחרון, שיש עליו רביזיה.
מכלוף מיקי זוהר:
קבענו את הרביזיה ל-11:42.
דוד אמסלם:
אכפת לכם לעשות אותה עכשיו?
מכלוף מיקי זוהר:
חייבים לחכות חצי שעה, נכון?
דוד אמסלם:
אם הם מסכימים אפשר?
דן מרזוק:
אם יש הסכמה של האופוזיציה.
יואל חסון:
אפשר להצביע.
מכלוף מיקי זוהר:
מי שבעד הרביזיה שלי ירים את ידו.
מכלוף מיקי זוהר:
עכשיו אנחנו רוצים לדון בהעברת החוק לוועדה המשותפת.
מכלוף מיקי זוהר:
מי שבעד העברת החוק לוועדה המשותפת ירים את ידו.
מכלוף מיקי זוהר:
בעד – 7
יואב קיש:
אני פותח את ישיבת ועדת הכנסת.
בצלאל סמוטריץ':
מי טען טענת נושא חדש?
יעל כהן-פארן:
אני.
יואב קיש:
הנושא שעל סדר היום הוא פניית יושב ראש ועדת הפנים והגנת הסביבה בדבר טענות נושא חדש בנושא, נדמה לי שזה היה סעיף 6(ה).
יעל כהן-פארן:
סעיף 6 ו-(ה).
יעל כהן-פארן:
סעיף (ב)(6).
יואב קיש:
בבקשה, חברת הכנסת יעל כהן-פארן, נא לנמק.
יעל כהן-פארן:
טענתי, וגם למיטב זיכרוני, חבר הכנסת טלב אבו עראר הצטרף אלי לטענה.
יעל כהן-פארן:
התוספת שהוספתם שהתכנית חלה על כל שטח שכונת המגורים, זאת אומרת שמראש אפשר להגיד לא איזה בית שאתה רוצה לבנות קיר שנהרס אלא איזושהי תכנית כוללת – זה משהו חדש שלא היה בקריאה הראשונה.
יעל כהן-פארן:
זה סעיף (ב)(6).
יעל כהן-פארן:
הוא בכלל לא היה.
יעל כהן-פארן:
זה משהו שלדעתי בפני עצמו דורש דיון מחודש ואישור מחודש של המליאה כי הוא ממש נושא נוסף.
יעל כהן-פארן:
סעיף קטן (ה) הוא בעצם קשור.
יעל כהן-פארן:
אם יש תכנית כוללת לפי סעיף (ב)(6), אפשר להגיש תכנית שחלה על חלק מהשטח.
יעל כהן-פארן:
שני אלה צמודים והם נושא חדש שלא היה קודם בדיון ואני חושבת שלא נכון להעביר אותו.
יעל כהן-פארן:
תודה.
יואב קיש:
מכיוון שאני הייתי יושב ראש ועדת הפנים, אני עונה לך.
בצלאל סמוטריץ':
גם אני מבקש אחר כך להתייחס.
יעל כהן-פארן:
אני חושבת שמי שאמור לענות, זה לא אתה.
יואב קיש:
גם היושב ראש יכול לענות.
בצלאל סמוטריץ':
אני מבקש להשיב.
בצלאל סמוטריץ':
יש כאן לא פעם ולא פעמיים בבית הזה, כאשר מכינים הצעות חוק, טענות נושא חדש.
בצלאל סמוטריץ':
זו טענה לגיטימית.
בצלאל סמוטריץ':
שלוש וחצי שנים אני בבית הזה ולא פעם ולא פעמיים, בהרבה מאוד הצעות חוק, יש מי שטוען טענת נושא חדש, טענה לגיטימית, בעיקר פוליטית וזה בסדר.
בצלאל סמוטריץ':
להעלות טענת נושא חדש בהקשר הזה, זה פשוט מגוחך מכיוון שהנושא הזה הוא למעלה מ-3,000 שנים.
בצלאל סמוטריץ':
למעלה מ-3,000 שנים של התיישבות יהודית.
בצלאל סמוטריץ':
אני בדיוק מסביר למה לטעון טענת נושא חדש על עיר דוד, זה אחד הדברים הכי מגוחכים שיש בעולם.
בצלאל סמוטריץ':
לפני כמה שנים דוד המלך הגיע?
קריאה:
6,000.
קריאה:
7,000.
יעל כהן-פארן:
3,000.
קריאה:
5,000.
בצלאל סמוטריץ':
בוא נגיד שאלה 2,000 שנים.
בצלאל סמוטריץ':
טלב, זה יותר מ-1,500 שנים, לפני שמוחמד המציא את הדת שלכם.
טלב אבו עראר:
כל ההיסטוריה שלך מזויפת.
בצלאל סמוטריץ':
לפני שהגיע מוחמד והעתיק מהדת היהודית והמציא את הדת המוסלמית, כבר דוד המלך הגיע לירושלים.
טלב אבו עראר:
מוחמד הוא הנביא של כל היהודים, אתה יודע?
בצלאל סמוטריץ':
אתה מוכן לקרוא לו לסדר?
יואב קיש:
הוא בזכות דיבור.
יואב קיש:
לא סותמים פיות כאן.
טלב אבו עראר:
אבל הוא ממציא דברים.
יואב קיש:
כאן מקשיבים.
יואב קיש:
גם אני מקשיב לדברים הזויים כמו שחבריך לסיעה לפעמים אומרים.
יואב קיש:
כשיש דברי טעם, אפשר גם להקשיב.
טלב אבו עראר:
אבל הכיבוש לא - - -
נורית קורן:
על איזה כיבוש אתה מדבר?
בצלאל סמוטריץ':
בשונה מטלב וחבריו שמספרים, כל הבדואים בנגב מספרים שהם היו כאן מלפני קום המדינה, סיפורי אלף לילה ולילה, אצלנו - - -
יואב קיש:
טלב, אני לא רוצה להוציא אותך.
יואב קיש:
אל תפריע.
יואב קיש:
תן לו לדבר.
בצלאל סמוטריץ':
לפני 3,000 שנים, יותר מ-3,000 שנים, הגיע דוד המלך שייסד את שלשלת מלכות בית דוד לירושלים, בנה בה את עיר דוד ואת ביתו, התחיל להכין בה את בניין בית המקדש שבנו שלמה זכה להגשים ולבנות.
בצלאל סמוטריץ':
בכמה עשורים האחרונים, עד שהיהודים חזרו הביתה, גם לעיר דוד, והתחילו לחפור שם, ואגב, חששותייך יעל, אין מי שפיתח וטיפח ושימר את העבר ההיסטורי, את הממצאים הארכיאולוגיים המפוארים שמתעדים את אותה התיישבות יהודית מפוארת שטלב וחבריו שזה מקרוב באו מנסים להתכחש לה, אין מי ששמר את זה ופיתח את זה ומפתח את זה היום בהשקעה של מאות מיליוני שקלים יותר מהמתיישבים היהודים של עמותת עיר אל דוד.
בצלאל סמוטריץ':
הזמנתי אותך קודם ואני מזמין אותך עכשיו.
בצלאל סמוטריץ':
דוד, אתה מרשה לי בשמך להזמין אותה, נכון?
בצלאל סמוטריץ':
אני מזמין אותך לסיור כדי שתראי איך בונים אימפריה מפוארת של ארכיאולוגיה, של חפירות, משמרים בצורה שאין למעלה ממנה ולצערי המדינה לא עשתה את זה קודם.
יואב קיש:
בצלאל, נא לסיים.
בצלאל סמוטריץ':
אורי כבר מגיע?
יואב קיש:
הוא מגיע.
טלב אבו עראר:
כמו במליאה.
טלב אבו עראר:
אני רוצה להצביע עכשיו.
טלב אבו עראר:
מקלב לא יגיע.
בצלאל סמוטריץ':
לכן אני מבקש מהוועדה לדחות את טענת הנושא החדש.
בצלאל סמוטריץ':
כאמור, נושא עם זקן לבן ארוך, ארוך, ארוך.
טלב אבו עראר:
עוברים להצבעה.
יואב קיש:
רגע.
יואב קיש:
היועץ המשפטי.
יואב קיש:
אתה רוצה להתייחס או שאני אתייחס כיושב ראש הוועדה?
טלב אבו עראר:
אם אתה רוצה לדבר, אז גם אני רוצה לדבר.
תומר רוזנר:
מדובר בהצעת חוק העוסקת בתכנית שתאפשר בתנאים שקובעת הצעת החוק תכנית לשכונת מגורים בתחומו של גן לאומי.
תומר רוזנר:
בהצעת החוק נמנו כבר בקריאה הראשונה מספר תנאים.
תומר רוזנר:
במהלך הדיונים הוועדה הוסיפה תנאי נוסף והוא שהתכנית תהיה בכלל בתחום התכנית ומתוך זה אפשר יהיה לגזור אחר כך תכניות נקודתיות.
תומר רוזנר:
אלה הסעיפים לגביהם נטענה טענת נושא חדש.
תומר רוזנר:
מובן מאליו שאין מדובר בנושא חדש אלא בתנאים נוספים שנוספו להצעת החוק.
יואב קיש:
מי בעד ההחלטה שזה נושא חדש?
יואב קיש:
מי נגד?
יואב קיש:
בעד – 3
יואב קיש:
ההצעה לא נתקבלה.
יואב קיש:
ההצעה לא התקבלה.
יעל כהן-פארן:
רביזיה.
יואב קיש:
רביזיה.
יואב קיש:
בעוד חצי שעה, בשעה 17:40.
יואב קיש:
נא לנמק את הרביזיה.
יעל כהן-פארן:
אם רוצה חבר הכנסת סמוטריץ לעשות פיליבסטר בחוק שלכם, בסדר.
יעל כהן-פארן:
אני דווקא רוצה להשיב לך אדוני יושב ראש הוועדה, חבר הכנסת סמוטריץ ולחברת הכנסת קורן.
יעל כהן-פארן:
ברור לנו שירושלים היא לא דבר חדש.
יעל כהן-פארן:
לא היה צריך את כל הנאום של סמוטריץ שניתן קודם כדי לדעת את זה ולהבין את זה.
יעל כהן-פארן:
אנחנו באותו מקום כאן.
נורית קורן:
זה חשוב לנו שאת אומרת את זה.
יעל כהן-פארן:
היא לא דבר חדש.
יעל כהן-פארן:
להפך.
יעל כהן-פארן:
זה שהיינו כאן לפני 3,000 שנים, קרו כמה דברים בין לבין, נכון?
יעל כהן-פארן:
3,000 שנים.
יעל כהן-פארן:
היה כאן דוד המלך ומאז היו כאן עוד כמה גורמים ועוד כמה שליטים.
יעל כהן-פארן:
לא נולדנו לפני 3,000 שנים וגם לא אתמול.
יעל כהן-פארן:
כשאתה מדבר על החפירות שעיר דוד מבצעת, שהן מגלות את ההיסטוריה שלנו, יש גם הרבה שכבות בדרך ומעניין מה קורה שם עם העתיקות של השכבות.
יעל כהן-פארן:
הרי בתל יש למטה איזו שכבה הכי עתיקה ומעל יש שכבות פחות עתיקות.
יעל כהן-פארן:
האם במסגרת החפירות שלהם הם גם מבצעים שימור של עתיקות חדשות יותר אבל לא עתיקות של עיר דוד?
יואב קיש:
אנחנו לא מדברים עכשיו בחוק הארכיאולוגיה.
יעל כהן-פארן:
זה בגלל שהוא נתן נאום כזה על כך שזה לא נושא חדש וכי אנחנו מדברים על העיר העתיקה.
יעל כהן-פארן:
אני עכשיו חוזרת לחוק.
יעל כהן-פארן:
אני עדיין סבורה שהתוספת של היא שינוי.
יעל כהן-פארן:
כאשר דנו בנושא קודם, היועץ המשפטי של ועדת הפנים שזה לא נושא חדש כי כל החוק דן בפרוצדורות של איך מגישים תכנית ובעצם זה מבהיר את הפרוצדורה.
יעל כהן-פארן:
אני לא מסכימה אתך, למרות שיש לי כמובן הרבה כבוד אליך, תומר.
יעל כהן-פארן:
אני חושבת שבפרוצדורה, אתה יודע, האלוהים הוא בפרטים הקטנים.
יעל כהן-פארן:
הפרוצדורה כאן שנקבעה בסעיף 6, נוצר מצב אחר שהחוק מכוון אליו שרק תכנית כוללנית תוכל לעבור ובכלל אפשר יהיה להגיש רק תכנית כוללנית, מה שמשנה מהותית, כמו שגם אמרתי בדיון בוועדה, את היכולת של אזרחים פשוטים להגיש תכנית כי אם היא לא חלק מתכנית כוללנית והם לא הגישו תכנית כוללנית, הם לא יכולים להגיש.
יעל כהן-פארן:
בקיצור, נוצר כאן מצב של אי שוויון על ידי אזרחים שחיים שם ב-100 השנים האחרונות ואני חושבת שזה כן נושא חדש למרות שהעיר העתיקה היא עתיקה ולא חדשה.
יעל כהן-פארן:
הנושא הוא חדש.
יעל כהן-פארן:
הוא משנה את החוק ולכן הרביזיה שלי מוגשת בעניין הזה.
יואב קיש:
מי בעד קבלת הרביזיה?
יואב קיש:
הרביזיה לא נתקבלה.
יואב קיש:
הרביזיה לא התקבלה.
יואב קיש:
אנחנו עוברים לישיבת ועדת הפנים והגנת הסביבה.
מכלוף מיקי זוהר:
סעיף 1: מועדי כנסים במושב החמישי של הכנסת העשרים – המלצת יושב-ראש הכנסת וסגניו, לא יידון בדיון הזה מאחר שירדנה לא יכולה להגיע.
מכלוף מיקי זוהר:
היא היתה פה בזמן, אבל מכיוון שהישיבה נדחתה נבצר ממנה להגיע והיא ביקשה לדחות את הנושא.
מכלוף מיקי זוהר:
<< נושא >> 2.
מכלוף מיקי זוהר:
בקשת יו"ר ועדת הפנים והגנת הסביבה להקדמת הדיון בהצעת חוק גנים לאומיים, שמורות טבע, אתרים לאומיים ואתרי הנצחה (תיקון מס' 17) (תכנית למגורים בתחום שכונת מגורים קיימת בגן לאומי), התשע"ח-2018 - לפני הקריאה השנייה והשלישית << נושא >>
מכלוף מיקי זוהר:
בקשת יושב-ראש ועדת הפנים והגנת הסביבה להקדמת הדיון בהצעת חוק גנים לאומיים, שמורות טבע, אתרים לאומיים ואתרי הנצחה (תיקון מס' 17) (תכנית למגורים בתחום שכונת מגורים קיימת בגן לאומי), התשע"ח-2018 לפני הקריאה השנייה והשלישית.
דב חנין:
היושב-ראש איננו, צריך להוריד את הבקשה מסדר-היום.
מכלוף מיקי זוהר:
היושב-ראש ייוצג על-ידי.
דב חנין:
אתה?
דב חנין:
לא היית בדיון.
מכלוף מיקי זוהר:
אני מכיר את החוק בעל פה.
יואל חסון:
סליחה, היועץ המשפטי, האם זה אפשרי, מה שהוא עושה כרגע?
דן מרזוק:
אין מניעה.
מכלוף מיקי זוהר:
אדוני יכול היה להסיק שאחרי ארבע שנים בכנסת כבר למדתי את תקנון הכנסת.
יואל חסון:
לפעמים אני לא בטוח בזה.
מכלוף מיקי זוהר:
בקשת יושב-ראש ועדת הפנים והגנת הסביבה להקדמת הדיון בהצעת חוק גנים לאומיים, שמורות טבע, אתרים לאומיים ואתרי הנצחה (תיקון מס' 17) (תכנית למגורים בתחום שכונת מגורים קיימת בגן לאומי), התשע"ח-2018.
מכלוף מיקי זוהר:
מישהו רוצה לומר משהו בנושא?
דב חנין:
אדוני היושב-ראש, המהלך הזה הוא מהלך מאוד מאוד חפוז ואנטי דמוקרטי.
דב חנין:
המהלך הזה של יושב-ראש ועדת הפנים הוא שבירה של נורמות שהיו בכנסת הרבה שנים.
דב חנין:
אני רוצה להסביר: החוק של גנים לאומיים, שהוא חוק מאוד בעייתי ומעורר ויכוח, הובא על-ידי יושב-ראש ועדת הפנים לדיון - - -
מכלוף מיקי זוהר:
מה זה הדבר הזה - - -
יואל חסון:
זו בושה שאתה מתנהג בצורה כזאת, אדוני היושב-ראש.
יואל חסון:
זה בושה שאתה מתנהג בצורה כזאת, פשוט תתבייש לך.
יואל חסון:
לא עושים דברים בצורה כזאת, לפחות תעשו את זה קצת יותר בעידון.
מכלוף מיקי זוהר:
רק תבהיר על מה אתה מדבר.
יואל חסון:
איך שאתה מתנהל.
יואל חסון:
מדבר חבר כנסת – לא מעניין אותך בכלל, אתה מדבר עם מגייסי הסיעה שלך.
יואל חסון:
ככה לא מתנהלים.
מכלוף מיקי זוהר:
תודה על ההערה.
דב חנין:
אני פונה גם ליועץ המשפטי – אני יודע שאתם בדרך כלל נוטים לאשר כל דבר שהקואליציה מעוניינת בו, אבל אני חושב שגם לזה יש גבולות.
דב חנין:
מה מבקשים מאתנו?
דב חנין:
מבקשים מאתנו להחיש את הדיון במליאה, למנוע את הזמן הדרוש לפני הדיון במליאה לקראת הקריאה השניה והשלישית.
דב חנין:
זו מהות הבקשה.
דב חנין:
למה הבקשה הזו, בנסיבות העניין, היא בקשה מאוד יוצאת דופן וחריגה?
דב חנין:
מכיוון שהדיון, מהרגע שהצעת החוק הזו הוכנה לקריאה הראשונה, נעשה בצורה חפוזה, קיצונית ולא מקובלת.
דב חנין:
למרות שהחוק הזה מעורר ויכוח קשה ונוקב בכנסת, יושב-ראש ועדת הפנים קבע אותו לדיון ביום חמישי, שהוא לא יום של עבודת כנסת.
דב חנין:
כשלא היה לו רוב - - -
נורית קורן:
מה זה לא יום עבודת כנסת?
דב חנין:
לא יום עבודת כנסת, גברתי.
דב חנין:
את יודעת בדיוק על מה אנחנו מדברים.
נורית קורן:
זה יום רגיל של עבודת כנסת.
נורית קורן:
היו ועדות.
דב חנין:
כאשר לא היה לו רוב, משך את הדיון הזה עד לשעה 20:45 בערב, כולל כינוס של ועדת הכנסת לדיון בנושאים חדשים שהועלו - הכול כדי להשלים את כל המהלך של הדיון במהלך של יום דיונים אחד, מבלי שנעשתה התראה לחברי הכנסת, מבלי שנעשתה הודעה מוקדמת לחברי הכנסת.
דב חנין:
ככה נראה מחטף.
מכלוף מיקי זוהר:
אתה רוצה לשמוע את עמדת היועץ המשפטי?
דב חנין:
אני רוצה להשלים את הטענה שלי.
דב חנין:
אתם יכולים, כמובן, להסתגר בעולם הפורמליסטי ולהגיד: אין שום בעיה, הכול בסדר.
דב חנין:
אנחנו מכירים הרבה דיקטטורות שעלו לשלטון בעזרת פורמליסטיקה תקינה, אבל אתם נדרשים פה לבצע בחינה מעמיקה של המהלך הזה.
דב חנין:
כאשר מדובר על דיון כל כך חפוז, כל כך חסר גבולות, כל כך בניגוד לפרוצדורה ולמקובל בכנסת, כל כך בניגוד לנוהל, ואחר כך כשמגדישים את הסאה ורוצים גם להביא פטור מחובת הנחה על אותו דיון חפוז, על אותו מחטף שנעשה ביום חמישי, זה, אדוני היועץ המשפטי, שבירה של הקווים האדומים ושל הכללים המקובלים בכנסת.
מכלוף מיקי זוהר:
אדוני היועץ המשפטי יענה.
דב חנין:
אני מבקש בעניין הזה, אדוני היושב-ראש, לקבל גם את חוות דעתו של היועץ המשפטי של ועדת הכנסת בכתב, מכיוון שהדבר הזה הוא שינוי בנורמות שמקובלות.
מכלוף מיקי זוהר:
עכשיו נשמע אותו בעל פה, אחר כך אתה מוזמן להתכתב אתו באי-מייל.
דן מרזוק:
תקנון הכנסת מסדיר באופן מפורש את ההוראות שקשורות לפטור מחובת הנחה לפני הקריאה השניה והשלישית.
דן מרזוק:
הדרישה בתקנון היא בקשה בכתב של הוועדה.
דן מרזוק:
יש לנו בקשה בכתב.
דן מרזוק:
נמצאת פה היועצת המשפטית של הוועדה שתציג גם העמדה המשפטית של הלשכה המשפטית, ולכן אני לא רואה מניעה פרוצדורלית לדון בנושא הזה בישיבת ועדת הכנסת הזו.
דב חנין:
הוא שאמרנו, הפרוצדורה בסדר.
דב חנין:
המשפט נהדר בפרוצדורה.
דן מרזוק:
ניתן, כמובן, חבר הכנסת חנין, לתקן את תקנון הכנסת בעניין הזה ולבקש שהדיון לא יתקיים - - -
דב חנין:
נהלים, תקדימים – הכול לא שווה, רק הפרוצדורה.
דן מרזוק:
אני רק רוצה לומר: תקנון הכנסת יוצא מנקודת הנחה - - -
דב חנין:
צר עולמנו כעולם הפרוצדורה.
דן מרזוק:
תקנון הכנסת דווקא יוצא מנקודת הנחה אחרת, שצריך לדון בבקשות האלה, אם יש בקשה בכתב.
דן מרזוק:
אם אתה רוצה, אראה לך את הסעיף בתקנון.
דן מרזוק:
לכן אני לא רואה מניעה שוועדת הכנסת תקיים דיון בבקשה הזאת.
דב חנין:
אמרנו: צר עולמנו כעולם הפרוצדורה.
דב חנין:
כל התקדימים שהיו בכנסת נעלמו.
דוד אמסלם:
אני רק רוצה להבין, דב חנין.
דוד אמסלם:
ברשותך, אני רוצה להבין משהו מהדברים שלך.
דוד אמסלם:
האם אתה מציע שביום חמישי ועדות הכנסת לא יתכנסו ולא יצביעו?
דב חנין:
לא, אדוני.
דב חנין:
אני לגמרי לא מציע את זה.
דב חנין:
השאלה שלך, אדוני יושב-ראש הקואליציה, מאוד עניינית.
דב חנין:
אני בעד שוועדות הכנסת יעבדו בכל הימים, אבל כאשר בחוק שהוא מאוד מאוד קונטרוברסלי – וכולם ידעו שהוא קונטרוברסלי – מקיימים דיון ביום חמישי עד השעה 21:00 בלילה כדי לגרום למצב שחברי כנסת יתקשו להגיע – כי מה לעשות, יום חמישי זה לא יום עבודה שגרתי – אחרי זה - -
נורית קורן:
הודיעו שבוע קודם, יכולת לבוא לדיון.
דב חנין:
- - לא נותנים פטור מחובת הנחה.
דב חנין:
לפחות פטור מחובת הנחה לא נותנים.
מכלוף מיקי זוהר:
חבר הכנסת חנין, זה טיעון שגם אין לך דרך להוכיח אותו.
מכלוף מיקי זוהר:
כי ביום חמישי אף אחד לא עמד בכניסה לכנסת ועצר חברי כנסת מלהיכנס לכנסת ולבוא לעבודה.
נורית קורן:
עובדה שמיקי לוי הגיע בשעה 19:00.
מכלוף מיקי זוהר:
אז עם כל הכבוד, זו טענה לא נכונה.
דוד אמסלם:
חבר הכנסת דב חנין, הקושי של חברי הכנסת הוא מכל הצדדים.
דב חנין:
אבל לקושי של הקואליציה יש פתרון, כי דוחים את ההצבעה למתי שנוח.
נורית קורן:
תהיה בקואליציה.
נורית קורן:
אתה מוזמן.
יואל חסון:
תודה, אדוני היושב-ראש.
יואל חסון:
מה שאנחנו רואים כעת זה הולך להיות חלק מנשף המסכות של הקואליציה הזאת, שתמשיך לשחק את המשחק כאילו שום דבר לא השתנה וכאילו אתם יכולים להמשיך ברוב של 61 כמו שעשיתם קודם.
מכלוף מיקי זוהר:
נשתדל.
יואל חסון:
מהר מאוד תיווכחו שזה לא הולך לעבוד לכם כפי שאתם רוצים.
מכלוף מיקי זוהר:
אפשר לעשות קיזוזים עם האופוזיציה.
יואל חסון:
אותך אי-אפשר לקרוא לסדר.
יואל חסון:
אני לא יודע מה עושים כשאתה מפריע לי, מי יקרא אותך לסדר.
יוסי יונה:
זה קושי לוגי – מי ישמור על השומרים.
יואל חסון:
זה נכון.
יואל חסון:
אויה לנו שאלה השומרים.
יואל חסון:
בכל אופן, אדוני, את כתב האשמה לכם כבר הניחו השרים בממשלתכם, שקבעו שזאת הממשלה הגרועה ביותר - ממשלה שפגעה בביטחון המדינה, ממשלה שלא משיגה את היעדים שלה.
יואל חסון:
ולכן, מה אתם עושים עכשיו?
יואל חסון:
אתם אצים ורצים לתקן כל מיני תיקונים של חקיקה.
יואל חסון:
יבואו אחר כך חברי כנסת מהסיעה של שני השרים הכמעט מתפטרים ויסבירו איך הם תומכים בממשלה שרק אתמול הם אמרו שהיא הגרועה בממשלות שהיו פה אי פעם.
יואל חסון:
אבל זו הצביעות שכבר התרגלנו אליה.
יואל חסון:
לגופו של עניין בנושא הזה, אני מבקש לדחות את הדיון בנושא הזה, קודם כול בכך שיושב-ראש הוועדה עצמו לא נמצא ולא מסביר לוועדה את הטיעונים.
יואל חסון:
שוב נוצרים כאן תקדימים מסוכנים מאוד, שלצערי, נותנים להם גב פה גם בייעוץ המשפטי, תקדימים שאחר כך נצטרך להתמודד אתם במקומות אחרים.
יואל חסון:
זה דבר ראשון.
יואל חסון:
דבר שני, אין באמת שום דחיפות בהקדמת הדיון.
יואל חסון:
הרי כולכם יודעים שזה לא יעלה לסדר-היום היום, כולכם יודעים שאין לכם את הרוב הנדרש בבית היום כדי להעביר את החוק הזה בשעות הקרובות, כי גם הוא לא יהיה בשעות הקרובות.
יואל חסון:
זה דיון מתוכנן של האופוזיציה של עשרות שעות.
יואל חסון:
כולם יודעים את האמת הזאת.
יואל חסון:
אתם נלחמים פה מלחמות באוטומט - אתם באיזה פעולות אוטומטיות של מלחמה שאתם יודעים שכבר הסתיימה מזמן, וחבל שאתם מטרידים את חברי ועדת הכנסת בנושא הזה - מטרילים ומטרידים בנושאים האלה.
מכלוף מיקי זוהר:
אני רוצה, ברשותכם, לשמוע את חברת הכנסת יעל כהן-פארן.
יעל כהן-פארן:
אני מהבודדים שהיו כאן
יעל כהן-פארן:
ביום חמישי לאורך כל שעות היום.
יעל כהן-פארן:
אני חושבת שאתם ממשיכים לרמוס את כְלָלֵי – אתה יודע מה, גם אם פרוצדורלית זה עובר, אבל תקינות זה מעבר למה שכתוב בפרוטוקול.
יעל כהן-פארן:
תקינות זה להיות בסדר ומוסרי גם עם ההתנהלות שלך.
יעל כהן-פארן:
מה קרה פה?
יעל כהן-פארן:
חבר הכנסת זוהר, חבר הכנסת קיש לא נמצא פה כרגע, כפי שאתה לא היית פה ביום חמישי.
יעל כהן-פארן:
אז מה עשו ביום חמישי כשהיתה טענת נושא חדש מוצדקת לחלוטין, לטעמי – אני העליתי אותה?
יעל כהן-פארן:
מילא חבר הכנסת קיש את מקומך, כך שהוא היה גם יושב-ראש הוועדה, המכהן כיושב-ראש ועדת הכנסת, וגם יושב-ראש הוועדה שכלפיה נטענה טענת נושא חדש.
יעל כהן-פארן:
אתה מבין את רמיסת הפרוצדורה על ימין ועל שמאל שיש כאן?
יעל כהן-פארן:
גם אם הייעוץ המשפטי נתן הכשר לדבר הפסול הזה, זה הרי לא הגיוני.
יעל כהן-פארן:
כל החוק הזה, מתחילתו ועד סופו, לא צריך לעבור.
יעל כהן-פארן:
הוא חוק גרוע, והדרך שבה אתם מנהלים אותו רק מראה על הפחדנות שלכם ועל הרפיסות שלכם, ואני קוראת לכולם לא לתת את היד – גם לחברי הקואליציה שעוד נותרו, המעטים – למחטף הזה.
יעל כהן-פארן:
זה פשוט מחטף.
מכלוף מיקי זוהר:
אנחנו מודים לך ורוצים לעבור להצבעה.
מכלוף מיקי זוהר:
מי בעד סעיף 2 לסדר-היום?
יואל חסון:
רגע, התייעצות סיעתית, אדוני.
אחמד טיבי:
לפני ההתייעצות הסיעתית, ביקשתי רשות דיבור.
מכלוף מיקי זוהר:
אז אחרי ההתייעצות הסיעתית תדבר.
קריאות:
לפני, לפני.
מכלוף מיקי זוהר:
אז לפני.
מכלוף מיקי זוהר:
כן, אדוני, בבקשה.
אחמד טיבי:
פנינו ליושב-ראש הוועדה קיש שלא יקיים את הדיון ביום חמישי.
אחמד טיבי:
מותר לקיים דיונים בימי חמישי ובימי ראשון.
אחמד טיבי:
חלקכם אפילו לא מגיעים לדיונים בימים שני, שלישי ורביעי, אגב.
יעל כהן-פארן:
רובכם.
אחמד טיבי:
גם עכשיו לא כולכם נמצאים כאן.
אחמד טיבי:
מה שהיה הוא שהועלתה טענה של נושא חדש על ידי חברת הכנסת יעל פארן.
אחמד טיבי:
גם חבריי טלב אבו עראר וג'ומעה אזברגה היום שם.
אחמד טיבי:
וראה זה פלא, בגלל האומניפוטנציה של יושב-ראש הוועדה קיש, הוא מילא גם את התפקיד של יושב-ראש ועדת הפנים וגם, במין מגלומניה, מילא את התפקיד של מיקי זוהר.
אחמד טיבי:
זה לא דבר קל.
אחמד טיבי:
אני לא מקל ראש במגלומניה הזאת, שמי שהוא יושב-ראש ועדה עובר מתפקיד של יושב-ראש ועדת הפנים - כאשר הוא מתנגד לטענת נושא החדש שם, שנטענה כלפיו – והולך להיות יושב-ראש ועדת כנסת כדי להכריע באותה טענה שהיתה נגדו.
אחמד טיבי:
איך מאשרים - - -?
מכלוף מיקי זוהר:
מה זאת אומרת להכריע?
מכלוף מיקי זוהר:
הוא מצביע, כמו כולם.
מכלוף מיקי זוהר:
צריך הצבעה, זו הצבעת רוב.
אחמד טיבי:
זה מצליח.
מכלוף מיקי זוהר:
חבר הכנסת טיבי, למה אתה טוען טענות שאתה יודע שאין בהן ממש?
מכלוף מיקי זוהר:
הרי יש הצבעת רוב והוא קול אחד מבין חברי הוועדה.
יעל כהן-פארן:
אבל הוא יושב-ראש הוועדה, והוא גם היושב-ראש - - -
מכלוף מיקי זוהר:
אבל הוא קול אחד, כמו שאר חברי הוועדה.
מכלוף מיקי זוהר:
הוא גם יכול היה להגיע כחבר ועדה ולהצביע, זה לא שהוא יכול להכתיב את התוצאות.
אחמד טיבי:
זה נראה פוגעני כלפי המוסד הזה - - -
מכלוף מיקי זוהר:
ידידי, אין לי בעיה כשיש טענות רציניות.
מכלוף מיקי זוהר:
הוא לא בא להכתיב את ההצבעה, הוא בא להצביע עם כל החברים וניהל את הדיון.
מכלוף מיקי זוהר:
אין בזה שום פסול.
יעל כהן-פארן:
הוא ניהל את הדיון, כשהדיון הוא נגדו.
יעל כהן-פארן:
בוודאי שיש בזה פסול.
מכלוף מיקי זוהר:
כשאתה טוען טענות ענייניות, חבר הכנסת טיבי, אני מקבל אותן.
מכלוף מיקי זוהר:
פה הטענה לא עניינית.
יעל כהן-פארן:
הוא בא לנהל את הדיון כשהדיון הוא נגדו.
יעל כהן-פארן:
באמת, חבר הכנסת זוהר.
מכלוף מיקי זוהר:
אני רוצה לעבור להתייעצות סיעתית, לבקשתו של חבר הכנסת חסון.
מכלוף מיקי זוהר:
ההצבעה תהיה בשעה 12:13.
יואל חסון:
סיימתי את ההתייעצות, אדוני.
מכלוף מיקי זוהר:
ההתייעצות הסתיימה.
מכלוף מיקי זוהר:
חברים, אנחנו חוזרים להצבעות.
מכלוף מיקי זוהר:
אני מבקש להודיע, לפני שאנחנו עוברים להצבעה על סעיף 2 ועוברים לדיון בסעיף 4, שגם סעיף 3: בקשת חבר הכנסת אמסלם להקדמת דיון בהצעת חוק יסוד, יורד מסדר-היום.
מכלוף מיקי זוהר:
אפשר להעלות את זה למליאה גם בלי הסעיף.
מכלוף מיקי זוהר:
כולם פה?
מכלוף מיקי זוהר:
מי בעד הסעיף?
מכלוף מיקי זוהר:
הסעיף התקבל.
מכלוף מיקי זוהר:
אנחנו עוברים לסעיף הבא: פניית יושב-ראש ועדת החינוך, התרבות והספורט בדבר טענת נושא חדש בעת הדיון בהצעת חוק התרבות והאמנות (תיקון מס' 2), התשע"ט-2018.
מכלוף מיקי זוהר:
מי הגיש את הבקשה?
אתי בן יוסף:
מיקי רוזנטל הגיש את הבקשה.
מכלוף מיקי זוהר:
מיקי רוזנטל, טענת.
מכלוף מיקי זוהר:
אנא נמק את טענתך.
מכלוף מיקי זוהר:
היושב-ראש פנה?
מיקי רוזנטל:
היושב-ראש הגיש.
מכלוף מיקי זוהר:
מי העלה את טענת נושא חדש?
יוסי יונה:
אנחנו העלינו.
מכלוף מיקי זוהר:
אז יטענו האופוזיציה קודם כול.
מכלוף מיקי זוהר:
כן, חבר הכנסת רוזנטל.
מיקי רוזנטל:
הבקשה שלי לא עומדת על סדר-היום.
מיקי רוזנטל:
אני מבקש להוסיף אותה לסדר-היום בנפרד.
מכלוף מיקי זוהר:
גם אתה מופיע, חבר הכנסת רוזנטל.
מיקי רוזנטל:
איפה אני מופיע?
מכלוף מיקי זוהר:
במכתב.
מיקי רוזנטל:
אבל אני לא מופיע בסדר-היום.
מכלוף מיקי זוהר:
אז שכחנו לרשום את שמך.
מכלוף מיקי זוהר:
אל תיפגע.
מכלוף מיקי זוהר:
יש מכתב, אני קורא אותו: "במהלך הדיון טען חבר הכנסת מיקי רוזנטל כי מדובר בנושא חדש לפי סעיף 85(ב) לתקנון הכנסת.
מכלוף מיקי זוהר:
יושב-ראש הוועדה מבקש להביא את הנושא לדיון.
מכלוף מיקי זוהר:
" אנא טען את טענות נושא חדש, אדוני.
מכלוף מיקי זוהר:
נמק, ידידי.
מכלוף מיקי זוהר:
לא להפריע לחבר הכנסת מיקי רוזנטל, בבקשה.
מיקי רוזנטל:
סוגיית הדיון היא חוק הנאמנות בתרבות.
מיקי רוזנטל:
משעה שנציגי כולנו הביאו מנגנון חדש, שמערב גם את היועץ המשפטי לממשלה בקביעת הוועדה שאמורה לצפות או להכריע בגורל מוסדות התרבות שמהם ייגזל תקציב התרבות, והיועץ המשפטי לממשלה מתנגד לחלק מההצעות, כולל להצעתו של חבר הכנסת אוחנה - שנדון עליה בנפרד כשנצביע עליה – אז מדובר במנגנון חדש, ולפיכך זה נושא חדש.
מיקי רוזנטל:
לא הקשבת.
מכלוף מיקי זוהר:
עכשיו אני אתך.
מיקי רוזנטל:
נימקתי.
מכלוף מיקי זוהר:
זהו?
מכלוף מיקי זוהר:
היועצת המשפטית, בבקשה.
יוסי יונה:
אדוני - - -
מכלוף מיקי זוהר:
לא, אתה לא הגשת בקשה.
מכלוף מיקי זוהר:
היועצת המשפטית קודם.
יואל חסון:
מותר לנו לדבר.
מכלוף מיקי זוהר:
רק מי שטען מנמק.
יואל חסון:
לא נימוק, אבל להגיב.
מכלוף מיקי זוהר:
אך ורק מי שטען.
מכלוף מיקי זוהר:
זה התקנון.
יואל חסון:
רגע, היועץ המשפטי, אני לא יכול להגיב לדבר הזה?
יואל חסון:
אני לא יכול לדבר, כחבר ועדת הכנסת, בדיון הזה?
יוסי יונה:
אפשר לבקש את עמדתו של היועץ המשפטי?
יואל חסון:
היועץ המשפטי מנסה להגיד מילה, תקשיב לו.
דן מרזוק:
ניתן לקיים דיון בוועדה.